|  |
| --- |
| Universitetet i OsloUiO_RED_frame.eps |
|  |

vannmerke_frame.epsvannmerke_frame.eps

|  |
| --- |
|  |
| Årsrapport for HMS-arbeid ved UiO 2015 |
|  |
|  |
| **Enhet for HMS og beredskap** |
| **18.02.2016** |

|  |
| --- |
|  |

**UnivOsloensis_frame.eps**

|  |  |
| --- | --- |
| Enhet for HMS og beredskap  Postadr.: Postboks 1071 Blindern, 0316 Oslo  Kontoradr.: Lucy Smiths hus, Problemveien 7, 0313 Oslo | Telefon: 22 85 70 59  Telefaks:  postmottak@admin.uio.no  http://www.uio.no/om/organisasjon/los/ehms/  Org.nr.: 971 035 854 |

Innholdsfortegnelse

[Rammebetingelser 3](#_Toc444518360)

[Ressurser i HMS-arbeidet 3](#_Toc444518361)

[Aktiviteter 2015 4](#_Toc444518362)

[Styring av HMS-arbeidet 4](#_Toc444518363)

[Arbeidsmiljø- og klimautvikling (ARK) 4](#_Toc444518364)

[Ledelsens gjennomgåelse 5](#_Toc444518365)

[Meldinger om uønskete hendelser – avvik 5](#_Toc444518366)

[Meldinger gjennom Si fra systemet 5](#_Toc444518367)

[Opplæring 5](#_Toc444518368)

[HMS-myndigheter 7](#_Toc444518369)

[Arbeidstilsynet 7](#_Toc444518370)

[Regelverksendringer 7](#_Toc444518371)

[Statens strålevern 7](#_Toc444518372)

[Helsedirektoratet 7](#_Toc444518373)

[Brann- og redningsetat 8](#_Toc444518374)

[Det lokale el-tilsyn 8](#_Toc444518375)

[Direktoratet for samfunnssikkerhet og beredskap 8](#_Toc444518376)

[Årsplan 2015-2017 tiltak 20: Helse, miljø og sikkerhet 8](#_Toc444518377)

# Rammebetingelser

Fra 1. juli 2015 skiftet Enhet for HMS navn til Enhet for HMS og beredskap og økte med 4 årsverk: HMS og beredskapsdirektør, brannrådgiver og to sikkerhetsrådgivere. Første halvår har det vært 1,5 årsverk i enheten, på grunn av turnover og permisjon andre halvår har det vært 7 årsverk i enheten.

Tilsynsmyndighetene følger aktivt opp UiO og etterspør hvordan vi arbeider for å sikre at HMS-regelverket etterleves. Det har vært noen endringer i regelverket i 2015.

# Ressurser i HMS-arbeidet

Over de siste 5 til 10 årene har det blitt en profesjonalisering av HMS-arbeidet ved UiO og flere enheter har [lokale HMS-koordinatorer](http://www.uio.no/om/hms/arbeidsmiljo/organisering-roller/ledelsen/funksjonsbeskrivelse.html). Disse kan være fulltidsansatte eller ha oppgaven ved siden av andre oppgaver. Det synes også å være en økt bevissthet om betydningen av HMS-arbeidet hos ledelsen på enhetene.

Enhet for HMS og beredskap er UiOs ressursgruppe innen HMS og skal bistå universitetsledelsen og enhetene med kompetanse innen HMS-regelverket og implementering av et styringssystem for arbeidsmiljø. Enhet for HMS og beredskap besvarer også enkelthenvendelser fra enheter. Enhet for HMS og beredskap har systemeierskap til de systemene og verktøyene som stilles til disposisjon for enhetene innen HMS-arbeidet.

Avdeling for personalstøtte har ansvar for HMS-arbeidet innen psykososialt og organisatorisk arbeidsmiljø og bistår enhetene innen dette arbeidet.

Eiendomsavdelingen har ansvar for HMS-arbeidet innen teknisk brannvern og el-sikkerhet knyttet til bygningene. De bistår også enhetene innen dette arbeidet.

Avdeling for fagstøtte har ansvar innen læringsmiljø. De har sekretariatet for [læringsmiljøutvalget](http://www.uio.no/om/organisasjon/utvalg/laringsmiljoutvalget/) og har kontakt med læringsmiljøkontaktene på enhetene.

UiO har godkjent, intern bedriftshelsetjeneste. UiO har i tillegg en rammeavtale med en ekstern bedriftshelsetjeneste for å sikre nok kapasitet og tilgang til spesialkompetanse. Ledelsen bestiller tjenester fra bedriftshelsetjenesten som er fagkyndig og rådgivende innen forebyggende helse-, miljø- og sikkerhetsarbeid.

Verneorganisasjonen består av arbeidsmiljøutvalg og verneombud. UiO har et arbeidsmiljøutvalg (AMU) på institusjonsnivå og 25 lokale arbeidsmiljøutvalg. Arbeidsmiljøutvalget skal delta i planleggingen av verne- og miljøarbeidet i virksomheten og følge nøye med på utviklingen av arbeidsmiljøet.

UiO har totalt over 200 verneombud. Disse er valgt av og blant de ansatte ihht prosedyre for valg av verneombud og varaverneombud. Ved enheter med 2 eller flere verneombud er det et ledende verneombud. På fakultetene, ved museene, ved universitetsbiblioteket og i LOS er det lokalt hovedverneombud. Disse er valgt av og blant verneombudene. I tillegg er det et hovedverneombud for UiO utpekt av fagforeningene. Verneombudets rolle er å ivareta arbeidstakernes interesser i saker som angår arbeidsmiljøet.

# Aktiviteter 2015

## Styring av HMS-arbeidet

Implementering av standarden OHSAS 18001 har vært videreført. Styringssystem for arbeidsmiljø krever at UiO oppdaterer styringssystemet for HMS-arbeidet.

UiOs har ikke hatt noen revisjoner på plan for HMS-revisjoner i 2015. I tillegg til UiOs plan har MN-fakultetet en egen plan for HMS-revisjoner. På grunn av kapasitetsproblemer er det ikke gjennomført interne HMS-revisjoner av Enhet for HMS i år.

Enhet for HMS koordinerer [nettverk for lokale HMS-koordinatorer](https://www.uio.no/for-ansatte/organisasjon/nettverk-los-enhetene/index.html). Nettverket brukes til å sette fokus innen HMS-feltet, opplæring og erfaringsutveksling. Alle møtene er åpne for hovedverneombudet*.* Deltagelsen er på 10-25 personer. Nettverket har hatt 7 møter i 2015 med foredragsholdere fra Jernbaneverket,Avdeling for personalstøtte, MN-fakultetet og Enhet for HMS og beredskap.

*Følgende tema har vært tatt opp:*

* Erfaringer fra ARK
* E-læring i HMS-opplæringen
* Risikovurdering av arbeidsmiljø
* Ny enhet for HMS og beredskap. Lokal beredskapskoordinator sin rolle. Beredskapsplan.
* HMS-opplæring ved UiO, status og videreutvikling.
* UiOs konflikthåndterings-rutine
* HMS-arbeid i Jernbaneverket

Dagens system for håndtering av avvik eller uønskede hendelser er papirbasert. Det ble satt i gang et arbeid for å velge et elektronisk system for 4 år siden, i 2015 har arbeidet fått økt fremdrift gjennom prosjektorganisering og teknisk løsning er valgt. Enhet for HMS og beredskap antar at det fremdeles er en del underrapportering av uønskede hendelser, spesielt hendelser som ikke har medført personskade. Svært få melder om brudd på prosedyrer – altså klassiske avvik.

Det har vært gjennomført månedlige møter mellom universitetsdirektøren og hovedverneombudet. Kontakten mellom universitetsdirektøren og hovedverneombudet bidrar til UiOs fokus og prioriteringer på HMS-feltet.

## Arbeidsmiljø- og klimautvikling (ARK)

ARK er et helhetlig opplegg for gjennomføring av en arbeidsmiljø- og klimaundersøkelse. Det er utviklet av og for universitets- og høgskolesektoren og kan brukes til å kartlegge alle viktige aspekt av psykososiale arbeidsmiljø, både belastninger og ressurser, slik at kravene som ligger i arbeidsmiljølovgivningen, imøtekommes på viktige punkt. ARK er per 2015 gjennomført ved 12 enheter ved UiO. Etter underveisevaluering i 2014 ble det påvist at prosesslederopplæring, leders involvering og tilbakemeldingsmøtene er viktige for en vellykket gjennomføring av ARK. Underveisevaluering i 2015 har gjort at det har vært jobbet videre med følgende suksesskriterier: dedikert lokal prosjektleder for ARK, lokal lederforankring, fokus på kommunikasjon og informasjon til medarbeidere, samt oppfølging av handlingsplan. Arbeidet med ARK vil være kontinuerlig ved UiO og alle enheter som har gjennomført ARK-prosessen får mulighet til å kjøre en ny runde etter 2 til 3 år.

## Ledelsens gjennomgåelse

Øverste ledelse skal gjennomgå styringssystemet for HMS-arbeidet årlig for å sikre at det er velegnet, tilstrekkelig og virker etter hensikten. Både muligheter for forbedring og behov for endringer skal vurderes. I 2015 gjennomførte 10 enheter ledelsens gjennomgåelse.

## Meldinger om uønskete hendelser – avvik

OHSAS 18001 og regelverket har krav om registreringer av uønskede hendelser eller avvik. I UiOs prosedyre for uønskede hendelser er nå definisjonene fra OHSAS 18001 lagt til grunn for kategorisering av meldingene. Det er 5 typer uønsket hendelse.

* Avvik: krav fastsatt i HMS-regelverket eller interne krav, er ikke blitt fulgt.
* Nestenulykke: arbeidsrelaterte episoder der hendelsen kunne ha ført til skader eller redusert helse
* Alvorlig nestenulykke: arbeidsrelaterte episoder der hendelsen kunne ha ført til langvarig sykefravær eller dødsfall
* Ulykke: arbeidsrelaterte episoder der skade eller redusert helse har forekommet
* Alvorlig ulykke: arbeidsrelaterte episoder der hendelsen har ført til sykefravær på over 6 uker eller dødsfall

I 2015 er det mottatt 99 skjema om uønskede hendelser, hvorav 21 er meldinger om hendelser som ikke medførte personskade. Enhet for HMS har ikke mottatt noen melding om sykdom som kan ha tilknytning til arbeidet eller forholdene på arbeidsplassen. Slike meldinger kan ha kommet til ledelsen lokalt og blitt fulgt opp der.

## Meldinger gjennom Si fra systemet

Avdeling for fagstøtte har ansvar for studentenes rapporteringssystem, «Si fra» systemet. Avdeling for fagstøtte innhenter rapporter fra fakultetene og rapporterer til LMU og styret.

## Opplæring

UiO har en egen prosedyre for HMS-opplæring hvor det framkommer hvem som skal ha hvilken opplæring.

Grunnopplæring for verneombud og medlemmer av arbeidsmiljøutvalg administreres av Enhet for HMS og består av 7 obligatoriske moduler og 5 andre moduler. Foredragsholderne har vært fra AOF (arbeidernes opplysningsfond), AKAN, Enhet for BHT, Eiendomsavdelingen, Avdeling for personalstøtte og Enhet for HMS og beredskap.

Grunnopplæringen ble gjennomført 3 ganger i 2014 og hadde til sammen 419 deltagere. For de enkelte modulene var fordelingen av antall deltagere:

|  |  |
| --- | --- |
| **Modul** | **Antall deltagere** |
| HMS-grunnkurs modul 1: Systematisk HMS-arbeid | 59 |
| HMS-grunnkurs modul 2: Arbeidsmiljølovgivningen | 39 |
| HMS-grunnkurs modul 3: Arbeidsmiljøfaktorer | 46 |
| HMS-grunnkurs modul 4: Roller | 41 |
| HMS-grunnkurs modul 5: HMS-system ved UiO | 78 |
| HMS-grunnkurs modul 6: Verneorganisasjonen ved UiO | 45 |
| HMS-grunnkurs modul 7: Organisatorisk og psykososialt arbeidsmiljø | 44 |
| HMS-grunnkurs modul 8: Arbeid i arbeidsmiljøutvalg | 18 |
| HMS-grunnkurs modul 9: Inneklima | 16 |
| HMS-grunnkurs modul 10: Ergonomi | 19 |
| HMS-grunnkurs modul 11: Rus- og avhengighetsproblematikk | 14 |

HMS-opplæring for ledere er lovpålagt, men ikke definert innholdsmessig. UiO har besluttet at ledere som et minimum skal gjennomføre modulen i grunnopplæringen som omhandler styringssystemet for HMS-arbeidet ved UiO.

Hvilke oppgaver som regnes som farlig arbeid kommer fram i prosedyren om HMS-opplæring. I tillegg til de som faktisk skal gjennomføre arbeidet, kan det også være aktuelt for ledere og verneombud å ta disse kursene. Ofte vil verneombudene være pålagt å ta kurset pga stillingen sin. Enhet for HMS og beredskap koordinerer kursene og foredragsholdere er fra AGA, BIS, VWR, Enhet for BHT og Enhet for HMS og beredskap. Brukerkurs for arbeid med åpne radioaktive kilder koordineres av SAFE. Alle kursene i farlig arbeid gjennomføres både på norsk og engelsk.

Deltakere på kurs knyttet til farlig arbeid i 2014:

|  |  |
| --- | --- |
| Kurs | Ansatte |
| Grunnleggende laboratoriesikkerhet | 74 |
| Sikkerhet ved håndtering av gass – for ansatte | 15 |
| Brukerkurs for arbeid med åpne radioaktive kilder | Ca 30 |
| Smittevern | 34 |
| Personlig verneutstyr | 33 |

Brannvernopplæringhar frem til august 2015 vært administrert avEiendomsavdelingen. Våren 2015 et brann og sikkerhetskurs. Eiendomsavdelingen ved driftsområde Gaustad har engasjert firmaet «Sikkerhetsledelse AS» som har gjennomført undervisning og evakueringsøvelser. Enhet for HMS og beredskap har holdt tre kurs for etasjekontakter etter bestilling fra enhetene høsten 2015.

Enhet for BHT har gjennomført kurs og workshops innen smittevern, ergonomi, konflikt, stress og stressmestring samt vold og trusler i henhold til bestilling av bedriftshelsetjenester fra enhetene.

Lokal opplæring vil være knyttet til apparatspesifikk opplæring og spesielle rutiner som er nødvendig for eksempel i forhold til feltarbeid. Førstehjelpskurs har vært arrangert lokalt ved flere enheter.

Det har vært gjennomført en halvdags verneombudssamling i regi HVO og en halvdags verneombudssamling i regi av Enhet for HMS i 2015. Tema var hhv psykososialt arbeidsmiljø, mediehåndtering og beredskapsarbeid med ca 85 deltakere, og verneombudets rolle i det systematiske HMS-arbeidet, brann og beredskap – med 55 deltagere. I det årlige LAMU-seminaret hvor AMU inviterer medlemmer fra lokale arbeidsmiljøutvalg var tema i 2015 mangfold og tverrfaglighet. Her var det i underkant av 100 deltagere. Det har videre vært gjennomført en lunsj til lunsj samling for lokale hovedverneombud, hovedverneombudet og universitetsdirektøren.

I tillegg til kurs arrangerer Enhet for HMS workshops hvor det innledes om et tema før en diskusjon eller erfaringsutveksling. Workshops kan være et tilbud til de lokale HMS-koordinatorene eller de er åpne for alle. Deltagelsen ligger mellom 5 og 25 personer på hver workshop. I 2015 var tema for workshopene

* Bestilling av bedriftshelsetjenester workshop
* Forberedelse av ledelsens gjennomgang
* Workshop om innlegging i ECOonline
* Dokumentstyring. Arkivering av HMS-dokumenter i i e-Phorte og godkjenningsfunksjon for HMS-prosedyrer i Vortex.

# HMS-myndigheter

## Arbeidstilsynet

I 2013 fikk UiO pålegg om å ha et papirbasert stoffkartotek. I møte med Arbeidstilsynet ble vi enige om å søke dispensasjon fra forskriftens krav og dette ble innvilget. Dispensasjonen ble forlenget i 2015.

### Regelverksendringer

Fra 1. januar 2013 trådte 6 nye arbeidsmiljøforskrifter i kraft og erstattet 47 tidligere forskrifter. Dette var primært en redigering uten materielle endringer i regelverket og arbeidet med justeringer i teksten har fortsatt også i 2015. Arbeidsmiljøloven ble endret når det gjelder midlertidige ansettelser og arbeidstid. Direktoratet for samfunnssikkerhet og beredskap vedtatt en forskrift om kjemikalier som kan danne utgangspunkt for eksplosiver. Denne forskriften vil sette krav til oppbevaring og tilgjengelighet for en del vanlig brukte kjemikalier. Arbeidstilsynet har hatt på høring en utdypende regulering av vold og trusler om vold i arbeidsmiljøforskriftene. Endringene vil sette krav til risikovurdering og opplæring.

## Statens strålevern

UiO er pålagt innen 30. mars hvert år å levere en detaljert rapport til Statens strålevern om bruken av strålekilder ved UiO. Denne rapporten ble ferdigstilt og sendt i løpet av første kvartal.

## Det har vært 2 uønskede hendelser knyttet til strålekilder, som har vært fulgt opp overfor miljøene.

## Helsedirektoratet

Helsedirektoratet fører tilsyn med arbeidet med genmodifiserte organismer og godkjenner lokaler hvor det arbeides med genmodifiserte organismer. Det har ikke blitt gjennomført noen tilsyn i 2015.

## Brann- og redningsetat

Søndre Follo brannvesen utførte branntilsyn ved Biologisk Stasjon (Tollboden) i Drøbak, november 2014. Det ble registrert et avvik som ble rettet opp 17.02.2015 av Eiendomsavdelingen.

Oslo brann- og redningsetat utførte branntilsyn ved Chateau Neuf med tilsynsrapport 27.03.2015. Her pågår det en prosess mellom Eiendomsavdelingen og Oslo brann- og redningsetat som ikke er avsluttet.

Det har også vært et tilsynsrapport ved Baroniet i Rosendal. Her er det avklart at den videre saksgang går via stiftelsen.

## Det lokale el-tilsyn

Infratek har i 2015 gjennomført offentlig kontroll av elektriske anlegg i flere av bygninger ved UiO; blant annet: Vikingskipshuset, Domus Atletica, Gaustadhaugen barnehage, Frokostkjelleren i Karl Johans gare 47, Domus Theologica

## Direktoratet for samfunnssikkerhet og beredskap

Direktoratet for samfunnssikkerhet og beredskap har ikke hatt tilsyn ved UiO i 2015.

# Årsplan 2015-2017 tiltak 20: Helse, miljø og sikkerhet

**Helse, miljø, sikkerhet og beredskap**

Arbeidet for bedre helse, miljø og sikkerhet ved universitetet skal styrkes. HMS er et felt styrt av lover og forskrifter. UiOs systematiske HMS-arbeid skal sikre at vi jobber på en god måte i henhold til HMS-regelverkets intensjoner. På denne måten sikrer vi at de ansatte og studentene ikke utsettes for skader eller får yrkesrelaterte lidelser ved UiO. UiO skal ha en kultur for helse miljø og sikkerhet som fokuserer på forebygging. Sentralt i dette er klare ansvar og myndighetsforhold, og et godt samarbeid mellom læringsmiljø- og arbeidsmiljøutvalgene, fagforeninger, studentorganisasjoner, verneombud og universitetets ledelse på alle nivåer. Det skal etableres policy og leveranser som sikrer systematisk forebyggende HMS-arbeid i tråd med arbeidsmiljøstandarden OHSAS 18001 lokalt. Godt HMS-arbeid ved UiO avhenger av at ansvars-, oppgave- og myndighetsfordelingen er klart definert, forstått og akseptert. Forankring hos ledelsen av det systematiske HMS-arbeidet er sentralt. HMS skal derfor være tema på alle møter i styrende organer ved UiO.

Fra 2015 utvides HMS-perspektivet med en satsing på sikkerhet og beredskap, og enheten har den formelle betegnelsen «enhet for HMS og beredskap» - forkortet til HMSB.

**Tiltak 13**

31.12.2016 Videreutvikle arbeidsmiljøutvalgene som arena for medvirkning og involvering.

**Status for gjennomføring:** I bestilling av bedriftshelsetjenester ble det lagt vekt på deltagelse fra Enhet for BHT på møter i lokale arbeidsmiljøutvalg, noe som bidrar til en profesjonalisering av arbeidsmiljøutvalgene. LAMU-seminaret videreføres som et årlig arrangement som bidrar til videreutvikling av arbeidsmiljøutvalgene.

**Tiltak 15**

31.12.2015 Utredningen av sikkerhets- og beredskapssatsingen ved UiO er gjennomført, tiltak besluttet og iverksatt.

**Status for gjennomføring:** Ny enhet for HMS og beredskap (HMSB) ble etablert pr. 1.7.2015. Det er i alt tilført tre nye årsverk til stabsenheten. Plan for satsingen er lagt, og gjennomføringen er påbegynt. Det er oppnevnt i alt 11 lokale beredskapskoordinatorer, og arbeidet med ROS-analyser, reviderte planverk og opplegg for øvelser er satt i system. HMS og beredskap skal på vegne av universitetsdirektøren fylle rollen som premissgiver og tilrettelegger i hele UiO.

31.12.2015 Følgende forebyggende HMS-arbeid er implementert: Elektronisk avviksrapportering av hendelser, HMS-styringssystem, system for målrettede helseundersøkelse

30.06.2017 System for HMS-risikovurderinger skal være implementert.

**Status for gjennomføring:** Arbeidet med elektronisk-HMS-avviksrapportering er prosjektorganisert, det er valgt IT-system (CIM-modul) og rammene for bruk av IT-systemet er under utvikling. Pilotering er planlagt og tidfestet til 1. kvartal 2016.

HMS-styringssystemet inkludert system for målrettet helseundersøkelse, og system for HMS-risikovurderinger er etablert, og implementeringen går fremover ved opplæring av nøkkelpersonell, etablering av dataverktøy og tilgjengeliggjøring av ressurspersoner.

Anita Sandberg

Fung. Direktør Elisabeth Mona

Enhet for HMS og beredskap HMS-koordinator for UiO